my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my en my my my my my my my my my my my my my my my my my my my my my my my my my my my my my my my my en my my my my en my en my hbs_lat my my my my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
တိုင်းရင်းသားစည်းလုံးညီညွတ်ရေး၊ အမျိုးသားပြန်လည်သင့်မြတ်ရေးမှသည် တည်တံ့ခိုင်မြဲသည့် ထာဝရငြိမ်းချမ်းရေးဆီသို့
Written by  Super User
Friday, February 12 2016 00:00
Rate this item
" ပြည်ထောင်စုဖွားတိုင်းရင်းသားများအချင်းချင်းကြား (NCA)  စာချုပ်ကို လက်မှတ်ရေးထိုးသော တိုင်းရင်းသားလက်နက်ကိုင် အဖွဲ့များနှင့် လက်မှတ်ရေးထိုးခြင်းမပြုရသေးသော တိုင်းရင်းသား
လက်နက်ကိုင် အဖွဲ့များအချင်းချင်း စိတ်ဝမ်း မကွဲပြားဖို့  အရေးကြီးကြောင်း၊တိုင်းရင်းသားလက်နက်ကိုင်အဖွဲ့များကြားမှာ  နားလည်မှုလွဲမှားခြင်းမဖြစ်စေဖိုု့လည်း ဂရုစိုက်ရမည်ဖြစ်ကြောင်း၊ မိမိတို့ နိုင်ငံတွင် တစ်မျိုးသားလုံး ပြန်လည်သင့်မြတ်ဖို့ အထူးလိုအပ်လျက်ရှိပြီး အမျိုးသားပြန်လည်သင့်မြတ်ရေးဆောင်ရွက်ရာ၌ ငြိမ်းချမ်းရေးလုပ်ငန်းစဉ်များမှာ လျစ်လျူရှုထားလို့မရနိုင် ကြောင်း "
''ကျွန်တော်လိုချင်တဲ့ညီညွတ်ရေးက တစ် တိုင်းပြည်လုံး လူမျိုးတစ်မျိုးလုံးရဲ့လွတ်လပ် ရေး၊ လူမျိုးတစ်မျိုးလုံးရဲ့အကျိုး၊ အဲဒီလို တူ ညီတဲ့ရည်ရွယ်ချက်၊ တူညီတဲ့အကျိုး၊ တူညီတဲ့ အလုပ်။ ဒါတွေကိုရအောင် အဲဒီလိုတူညီတဲ့ အကျိုး၊ တိုင်းသူပြည်သားတွေရအောင် တူညီ တဲ့အလုပ်လုပ်တဲ့ ညီညွတ်ရေးမျိုးပဲဖြစ်ရ မယ်။ ပါးစပ်ကပြောရုံနဲ့မပြီးသေးဘူး။ ပါးစပ် ကညီညွတ်ပါ တယ်လို့ပြောလို့မဖြစ်ဘူး။ အ လုပ်မှာလည်းတူရမယ်။ ရည်ရွယ်ချက်မှာလည်း  တူရမယ်။ အဲဒါမျိုးကိုမှညီညွတ်ရေးလို့ခေါ်ထိုက်တယ်''ဟု မိန့်ဆိုခဲ့သူက မြန်မာ့လွတ်လပ် ရေး၏ဗိသုကာ အမျိုးသား ခေါင်းဆောင်ကြီးဗိုလ်ချုပ်အောင်ဆန်းပင်ဖြစ်သည်။ ဗိုလ်ချုပ် အောင်ဆန်းအနေဖြင့် ယင်းအဆိုအမိန့်ကို တောင်တန်းပြည်မ မခွဲခြားဘဲ လွတ်လပ်ရေး ကိုတိုင်းရင်းသားအားလုံး စည်းလုံး ညီညွတ် စွာဖြင့် အတူတကွရရှိစေရေးအတွက် ၁၉၄၆ ခုနှစ်၊ ဇန်နဝါရီ ၂၃ ရက်တွင် ရွှေတိဂုံအ လယ်ပစ္စယံ၌ကျင်းပခဲ့သော ဖဆပလအဖွဲ့ ချုပ်၏ ပြည်လုံးကျွတ်ညီလာခံတွင် ထည့်သွင်း ပြောကြားခဲ့ ခြင်းဖြစ်သည်။
ထိုမိန့်ခွန်းမှာ ယနေ့ပြည်ထောင်စုနေ့အဖြစ်သို့ရောက်ရှိစေမည့် တိုင်းရင်းသား အားလုံးပါဝင်သောပင်လုံစာချုပ်အား ချုပ်ဆို နိုင်ရေးအတွက် မူလမျိုးစေ့လည်းဖြစ်ခဲ့သည် ဟု ဗိုလ်ချုပ်အောင်ဆန်း ၏အပါး တော်မြဲတစ် ဦးဖြစ်ခဲ့သူအတွင်းဝန်ဟောင်း ဗိုလ်ထွန်းလှ ခေါ် တက္ကသိုလ်နေဝင်းက ၎င်းမကွယ်လွန်မီ အချိန်ကဆိုခဲ့ဖူးသည်။
ထိုစဉ်ကမြန်မာနိုင်ငံအနေဖြင့် သူ့ကျွန် ဘဝမှလွတ်မြောက်စေရေးအတွက် ဖက်ဆစ် တို့အား မဟာမိတ်တို့၏အကူအညီကို ရယူ ကာ တိုင်းရင်းသားအားလုံးစုပေါင်း၍ မြန်မာ့ မြေပေါ်မှတိုက်ထုတ် ခဲ့ပြီးနောက် အင်္ဂလိပ် နယ်ချဲ့တို့ထံမှ မြန်မာ့လွတ်လပ်ရေးကို အရ ယူရန်ကြိုးပမ်းနေသော အချိန်ကာလလည်း ဖြစ်သည်။
MPC တွင်ကျင်းပသည့် ငြိမ်းချမ်းရေးဆွေးနွေးပွဲတစ်ခု။
ဓာတ်ပုံ-MPC
တိုင်းရင်းသားစည်းလုံးညီညွတ်ရေး၏ ပထမခြေလှမ်း သို့မဟုတ် ပထမပင်လုံ
၁၉၄၅ ခုနှစ်တွင်မိုင်းပွန်စော်ဘွားကြီးစဝ်စံထွန်း၏မဟာဒေဝီ အသုဘအခမ်းအ နားသို့ တက်ရောက်လာသော ရှမ်းစော်ဘွား များက ကမ္ဘာ့အခြေအနေ၊ မြန်မာ့အခြေအ နေနှင့်၎င်း တို့၏ အနာဂတ်အတွက် မည်သို့ ဆောင်ရွက်ကြမည်ဆိုသည့်အခြေအနေများ ကိုဆွေးနွေးခဲ့ကြပြီးနောက် နည်းလမ်းရှာကြံ ရန်မိုင်းပွန်စော်ဘွားကြီးအား တာဝန်ပေး အပ်ခဲ့သည်။ မိုင်းပွန်စော် ဘွားကြီး သည်မဟာ ဒေဝီ၏အသုဘပြီးနောက် ၁၉၄၅ ခုနှစ်ဒီဇင် ဘာလလယ်တွင် ရှမ်းပြည်နယ်တောင်ပိုင်း၊မိုင်းကိုင်မြို့၌ စော်ဘွားများအစည်းအဝေး တစ်ရပ်ကိုကျင်းပခဲ့ပြီးနောက် ရှမ်းပြည်နယ် တောင်ပိုင်း၊ ပင်လုံမြို့တွင်ရှမ်းပြည်လက်မှု ပြပွဲဟုအမည်ခံ၍ တိုင်းရင်းသားအားလုံးပါဝင်၍  လွတ်လပ်ရေးကိုအရယူနိုင်မည့် နိုင်ငံရေးဆွေး နွေးပွဲတစ်ရပ်ကို ကျင်းပရန်စီစဉ်ခဲ့ကြောင်း၊  ယင်းအပြင် ထို ဆွေးနွေးပွဲသို့ မြန်မာ့နိုင်ငံ ရေးဗိသုကာ ဗိုလ်ချုပ်အောင်ဆန်း၊ ဂဠုန်ဦး စောအပါအဝင် အခြားနိုင်ငံရေးခေါင်းဆောင် များနှင့်တောင်တန်းဒေသမှ ကချင်၊ ချင်း၊ ကရင်နီ(ကယား) တို့မှခေါင်းဆောင်များအား ဖိတ်ကြားခဲ့ကြောင်း သမိုင်းမှတ်တမ်းများအ ရသိရသည်။ မိုင်းပွန်စော်ဘွားကြီး၏ဦးဆောင် မှုဖြင့် တိုင်းရင်းသားခေါင်းဆောင်များပါဝင် သော ဆွေးနွေးပွဲကို ၁၉၄၆ ခုနှစ် မတ်လ ၁ ရက်နေ့မှ ၁၂ ရက်နေ့အထိကျင်းပခဲ့ပြီး ယင်းဆွေးနွေးပွဲသို့ ဗိုလ်ချုပ်အောင်ဆန်းကိုယ် တိုင်မတက်ရောက်နိုင်ခဲ့သော်လည်း ၎င်း ကိုယ်စားဖဆပလအဖွဲ့ချုပ်မှ သခင်နု၊ ဦးဘ ဂျမ်း၊ မန်းဘခိုင်ဦးဆောင်သောကိုယ်စားလှယ် များတက်ရောက်ခဲ့ကြကြောင်းနှင့်သခင်နု မှ ရှမ်း-ဗမာချစ်ကြည်ရေးသမိုင်းကိုလည်းကောင်း၊  ဂဠုန်ဦးစောမှ ဒိုမီနီယံစနစ် အုပ်ချုပ်ရေး အကြောင်း တို့ကိုလည်းကောင်း ဟောပြောခဲ့ သည်ဟုသိရသည်။ ထိုသို့ဖြင့် ပထမအကြိမ် ပင်လုံညီလာခံကြီးဖြစ်ပေါ်လာခဲ့ပြီးတိုင်းရင်း သားများအကြားတစ်ဦးနှင့်တစ်ဦးရင်းနှီးနား လည်မှုများ ရရှိခဲ့ကြ သည့်အတွက် နောင်နှစ် များတွင်လည်း အလားတူတွေ့ဆုံဆွေးနွေး ရန် တိုင်းရင်းသားခေါင်းဆောင်များကဆုံး ဖြတ်ခဲ့ကြကြောင်း သိရသည်။
အောင်ဆန်း-အက်တလီစာချုပ်မှသည် ဒုတိယပင်လုံဆီသို့
ဗြိတိသျှနယ်ချဲ့တို့အနေဖြင့် မြန်မာနိုင်ငံ ကို ၁၈၈၅ ခုနှစ်တွင် သိမ်းယူပြီးသည့်အချိန် မှစ၍ လွတ်လပ်ရေးမပေးရရေးအတွက် နည်း လမ်းမျိုးစုံဖြင့် ဟန့်တားနှောင့်ယှက်ခဲ့ကြပြီး ထိုသို့ဟန့် တား နှောင့်ယှက်ရာတွင် တောင်တန်း ဒေသများအား ဘုရင်ခံမှ သီးခြားစီမံကိန်း ဒေသများအဖြစ် တိုက်ရိုက်အုပ်ချုပ်ပြီးဒေ သတစ်ခုနှင့်တစ်ခုကူးသန်းမှုကို ၁၈၉၈ ခုနှစ် ကချင် တောင်တန်းလူမျိုးစုဥပဒေ၊ ၁၈၉၈ ခုနှစ် ချင်းတောင်တန်းဥပဒေအစရှိသည်တို့ဖြင့် ကန့်သတ်ပိတ်ပင်ထားခဲ့သည့်အပြင် တောင်တန်း နှင့်ပြည်မသွေးခွဲအုပ်ချုပ်မှု(ီငလငိနိ ညေိ ျွကူန ဏသူငခပ) မူဖြင့် ဆက်လက်စိုးမိုးခြယ် လှယ်ရန်အားထုတ်ခဲ့ကြောင်း၊ ထိုသို့သွေးခွဲအုပ်ချုပ်ခဲ့ထားမှုအခြေအနေများက မြန်မာနိုင်ငံ အား ဖက်ဆစ်ဂျပန်တို့လက်အောက်မှလွတ် မြောက်၍ မြန်မာ့လွတ်လပ် ရေးအရယူရန် ကြိုးပမ်းမှုတွင် ရှုပ်ထွေးစေမှုများဖြစ်ပေါ်ခဲ့ ကြောင်း၊ ထိုသို့သောအခြေအနေများကြောင့် အမျိုးသားခေါင်းဆောင်ကြီး ဗိုလ်ချုပ်အောင် ဆန်းဦးဆောင်သော မြန်မာကိုယ်စား လှယ် အဖွဲ့ အနေဖြင့် ၁၉၄ရ ခုနှစ်ဇန်နဝါရီလ ၉ ရက် နေ့တွင် ဗြိတိန်နိုင်ငံ၊ လန်ဒန်မြို့သို့သွားရောက် ကာ တောင်တန်းနှင့်ပြည်မမခွဲခြားဘဲ လွတ်လပ် ရေးပေးရန်အတွက် ဗြိတိသျှအာဏာပိုင်များ နှင့်သွား ရောက်တွေ့ဆုံဆွေးနွေးခဲ့ကြောင်း သိရသည်။
ယခင်ပင်လုံကျောက်တိုင်နှင့် ယခုကျောက်တိုင်ပုံတို့ကို တွေ့ရစဉ်။
ဓာတ်ပုံ-ထက်အောင်ကျော်
ဗိုလ်ချုပ်အောင်ဆန်းဦးဆောင်သော မြန်မာကိုယ်စားလှယ်အဖွဲ့ လန်ဒန်သို့ရောက် ရှိနေစဉ် မြန်မာနိုင်ငံ၌ဖဆပလအဖွဲ့ချုပ်မှ ကြီးမှူး၍ တိုင်းရင်းသားပေါင်းစုံမှရန်ကုန်မြို့ နှင့်မြန်မာတစ်နိုင်ငံလုံး ၌ ဇန်နဝါရီလ ၁၀ ရက် နေ့မှ ၁၆ ရက်နေ့အထိ ဆန္ဒနှင့်အင်အားပြ ပွဲရက်သတ္တပတ်အား ကျင်းပပြုလုပ်ခဲ့ပြီး မြန်မာ့ လွတ်လပ်ရေးအား တောင်းဆိုခဲ့ကြကြောင်း၊ ၁၉၄ရ ခုနှစ် ဇန်နဝါရီလ ၁၃ ရက်နေ့တွင် ဗိုလ်ချုပ်အောင်ဆန်းဦးဆောင်သောမြန်မာကိုယ်စားလှယ်အဖွဲ့နှင့် ဗြိတိသျှအစိုးရတို့ သည် လန်ဒန်မြို့ ဒေါင်းနင်းလမ်း၊ အမှတ် (၁၀)ရှိ ဗြိတိသျှနန်းရင်းဝန်အိမ်တွင် အစည်း အဝေးပြုလုပ် ခဲ့ရာ မြန်မာကိုယ်စားလှယ်များ ဘက်မှ ဗိုလ်ချုပ်အောင်ဆန်း၊ သခင်မြ၊ ဦး ဘဘေ၊ ဦးတင်ထွဋ်၊ သခင်ဗစိန်နှင့်ဦးစောတို့ တက်ရောက်ခဲ့ကြပြီး ဗြိတိသျှအစိုးရဘက်မှ နန်းရင်းဝန်ကြီး အက်တလီ၊ ဘဏ္ဍာရေးဝန် ကြီး ဆာစတက်ခ်ဖို့ကရစ်တို့တက်ရောက်ခဲ့ ကြကြောင်း သိရသည်။
ထိုသို့ဗိုလ်ချုပ်အောင်ဆန်းနှင့်နန်းရင်းဝန်အက်တလီတို့တွေ့ဆုံရာ၌ ဗိုလ်ချုပ်အောင် ဆန်းက ''ကျုပ်တို့ဗမာပြည်အကြောင်း ပြော ကြတဲ့အခါတိုင်း စည်းလုံးညီညွတ်ပြီး လွတ်လပ်တဲ့ ဗမာပြည် တစ်ပြည် လုံးကို မျက်စိထဲမှာ မြင်ယောင်ပြီးပြောတာဖြစ်တယ်။ ကျုပ်တို့တစ် ပြည်လုံးစည်းလုံးညီညွတ်ရေးအတွက်ဆောင် ရွက်ရာမှာ ကျုပ်တို့နိုင်ငံအတွင်းမှာရှိတဲ့လူ မျိုးစုအားလုံးကို ပြည်ပ ပယောဂမ ပါဘဲလွတ် လပ်စွာတွေ့ဆုံဆွေးနွေးခွင့်ပေးရင် ကျုပ်တို့ မကျော်လွှားနိုင်တဲ့အခက်အခဲဆိုလို့ ဘာမှရှိ မည်မဟုတ်ဘူး။ အားလုံးစည်းလုံးညီ ညွတ်လာ မှာအမှန်ပါပဲ''ဟု ပြောခဲ့ ကြောင်း သိရ သည်။
ယင်းအပြင် ၁၉၄၇ ခုနှစ် ဇန်နဝါရီလ ၁၅ ရက်နေ့တွင်ပြုလုပ်သော ဒုတိယအကြိမ် မြောက်အစည်းအဝေး၌ မြန်မာကိုယ်စား လှယ်အဖွဲ့မှ တောင်တန်းနှင့်ပြည်မ မခွဲခြားဘဲ လွတ်လပ်ရေးပေး ရန်စသောအချက်များပါ ဝင်သည့်အထွေထွေကြေညာချက်အား အစည်း အဝေးတွင်တင်သွင်းခဲ့ကြောင်း၊ ထိုသို့လန်ဒန် မြို့၌ မြန်မာ့လွတ်လပ်ရေးအတွက်တောင် တန်းနှင့်ပြည်မမခွဲခြားဘဲ မြန်မာကိုယ်စား လှယ်အဖွဲ့မှတောင်းဆိုနေစဉ် နယ်ချဲ့အင်္ဂလိပ် တို့က ရှမ်းပြည်နယ်မှစော်ဘွားအချို့အား သွေးခွဲခဲ့ပြီး ၁၉၄ရ ခုနှစ် ဇန်နဝါရီလ ၂၁ ရက် နေ့တွင် ပဒေသရာဇ် ရှမ်းပြည်နယ်စပ်ဖများ ကောင်စီက မြန်မာနိုင်ငံဘုရင်ခံ ဆာဟူးဘတ် ရန့်စ်မှတစ်ဆင့် ဗြိတိသျှအစိုးရထံ ရှမ်းပြည် နယ်များကိစ္စအမှာစာ ၁ နှင့် ၂ တို့အား ပေး ပို့ခဲ့ကြောင်း၊ ထိုကြေးနန်း စာတွင် ရှမ်းစော်ဘွား အချို့မှ ဗိုလ်ချုပ်အောင်ဆန်းသည် ရှမ်းစော် ဘွားများ၏ကိုယ်စားလှယ်မဟုတ်၊ တောင် တန်းနယ်များ၏ကိစ္စကိုဆွေးနွေးရန် ရှမ်းစော် ဘွားများထံသီး သန့်ဖိတ်ကြားရန်စသည်ဖြင့်ပါရှိခဲ့ကြောင်း၊ ထိုကြေးနန်းစာကြောင့် ဗြိတိ သျှအစိုးရနှင့်ဗိုလ်ချုပ်အောင်ဆန်းတို့အကြား မပြေမလည်ဖြစ်ခဲ့ရပြီး ဆွေးနွေးမှုအား ရပ်ဆိုင်း ခဲ့ရကြောင်း၊ ယင်းနောက်ရှမ်း ပြည်နယ်မှ ဦးတင်ဧ၊ ဦးထွန်းမြင့်၊ ဦးဖေခင်စသည့်တိုင်း ရင်းသားခေါင်းဆောင်လူငယ်များမှ တောင် ကြီးမြို့၌ လူပေါင်းနှစ်ထောင်ခန့်ပါဝင်သောရှမ်း ပြည်နယ်လူထု အစည်းအဝေးကြီးအား ခေါ်ယူကျင်းပခဲ့ပြီး ဗိုလ်ချုပ်အောင်ဆန်းနှင့် ကိုယ်စားလှယ်အဖွဲ့သည် ရှမ်းပြည်လူထု၏ကိုယ်စားလှယ်အစစ်အမှန်ဖြစ်ကြောင်း ဆုံး ဖြတ်ချက်ချ၍ လန်ဒန်ရှိ ဗိုလ်ချုပ်အောင်ဆန်း နှင့်နန်းရင်းဝန်အက်တလီတို့ထံသို့ ကြေးနန်း ရိုက်ပို့ခဲ့သည့်အတွက် ဗိုလ်ချုပ်အောင်ဆန်း ခေါင်းဆောင်သော မြန်မာကိုယ်စားလှယ်များ နှင့်ဗြိတိသျှတို့၏မြန်မာနိုင်ငံအား လွတ်လပ် ရေးပေးအပ် ရေးဆွေးနွေးပွဲမှာပြန်လည်စတင် နိုင်ခဲ့ကြောင်းသိရသည်။
ဗိုလ်ချုပ်အပါအဝင် ပင်လုံညီလာခံတက်ရောက်ခဲ့သူများ။
ယင်းနောက် ၁၉၄ရ ခုနှစ်၊  ဇန်နဝါရီလ ၃၁ ရက်နေ့တွင် ဗိုလ်ချုပ်အောင်ဆန်းခေါင်း ဆောင်သောမြန်မာကိုယ်စားလှယ်အဖွဲ့သည် လန်ဒန်မှမြန်မာနိုင်ငံသို့ပြန်လည်ထွက်ခွာခဲ့ ပြီးနောက် ဖေဖော်ဝါရီလ ၂ ရက်နေ့တွင် ရန်ကုန်သို့ပြန်လည်ရောက်ရှိခဲ့သည်။ ထို့နောက် ယင်းနေ့ညနေပိုင်းတွင် ဗိုလ်ချုပ်အောင်ဆန်း မှအောင်ဆန်း-အက်တလီသဘောတူညီချက် ကို ဖဆပလ အမှုဆောင် အစည်းအဝေးသို့ တင်ပြခဲ့ရာ အမှုဆောင်အဖွဲ့ဝင်များမှဆွေး နွေးပြီးသဘောတူညီချက်ကိုလက်ခံကြောင်းဆုံးဖြတ်ခဲ့သည်ဟုသိရသည်။ ထို့နောက် ဗိုလ် ချုပ်အောင်ဆန်း အနေဖြင့် ပင်လုံညီလာခံသို့ ဖေဖော်ဝါရီ လ ၈ ရက်နေ့တွင် ရောက်ရှိခဲ့ပြီး ဖေဖော်ဝါရီ လ ၉ ရက်နေ့မှ ၁၁ရက်နေ့အထိ တိုင်းရင်းသားခေါင်းဆောင်များနှင့်ပြည်ထောင် စုထူထောင်ရေး နှင့်လွတ်လပ် ရေးအား အတူ တကွရယူရေးအတွက် အပြင်းအထန်ဆွေး နွေးခဲ့ကြသည်။
ထို့နောက်ပြည်ထောင်စုနေ့ဟူ၍ သမိုင်း တွင်လာမည့် ဖေဖော်ဝါရီလ ၁၂ ရက်နေ့ တွင် ဗိုလ်ချုပ်အောင်ဆန်းခေါင်းဆောင်ပါဝင် သည့်တိုင်းရင်းသားခေါင်းဆောင် ၂၂ ဦးတို့ ဖြင့် ဖေဖော်ဝါရီလ ၁၂ ရက်နေ့ နံနက် ၁၁ နာရီအချိန်တွင် တိုင်းရင်းသားသွေးစည်းညီ ညွတ်မှုအား မှတ်ကျောက်တင်စေမည့် တောင် တန်းဒေသနှင့်ပြည်မပူးပေါင်းရန် သဘောတူ ညီချက်များအပါအဝင် အချက်ကိုး ချက်ပါ ဝင်သောပင်လုံစာချုပ်ကို ချုပ်ဆိုနိုင်ခဲ့ကြသည်။  ထို့နောက်တိုင်းရင်းသား အားလုံး၏ ပြည် ထောင်စုစိတ်ဓာတ်ကိုအခြေခံသောစည်းလုံး ညီညွတ်မှုကြောင့်ပင်လျှင် မြန်မာ့လွတ် လပ်ရေး ကို ၁၉၄၈ ခုနှစ်၊ ဇန်နဝါရီလ ၄ ရက်နေ့တွင် အရယူနိုင်ခဲ့သည်။
ထင်းအစည်းပြေခြင်း
လွတ်လပ်ရေးရပြီးသည့်နောက်တွင် နယ်ချဲ့တို့၏သွေးခွဲမှုများကြောင့် တိုင်းရင်း သားများအကြားစည်းလုံးညီညွတ်မှုများမှာထင်းအစည်းပြေသကဲ့သို့ပြေကျ၍ တစ်ဦးအ ပေါ်တစ်ဦးမယုံကြည်မှု၊ တန်းတူအခွင့်အရေး မရရှိမှု၊ ကိုယ်ပိုင်လွတ်လပ်ခွင့်နှင့်ကိုယ်ပိုင်အုပ် ချုပ်ပိုင်ခွင့်မရရှိမှုစသည့်အချက်များအပေါ် အခြေခံ၍ လက်နက်စွဲကိုင်တော်လှန်တိုက်ခိုက် မှုများကြောင့် နှစ်ပေါင်း ၆၀ ကျော်မျှ ပြည် တွင်းစစ်မီးတို့ဖြင့် တောက်လောင်ခဲ့ရသည်။
''ပြည်ထောင်စုမြန်မာနိုင်ငံဟာ အချုပ် အခြာအာဏာပိုင်နိုင်ငံအနေနဲ့ ရပ်တည်နိုင် ခဲ့တာဟာ အခုဆို ရာစုနှစ်ဝက်ခန့်ဖြစ်ပါပြီ။ဒါပေမဲ့လည်း စစ်မှန်တဲ့တိုင်းရင်းသားညီ ညွတ်မှုကို ကျွန်မတို့မစွမ်း ဆောင်နို င်ခဲ့သေးတာကြောင့်မို့လို့ ဒီဟာကိုပြည်ထောင်စုအစစ် လို့ခေါ်ရမှာအင်မတန်ခက်ခဲနေပါတယ်။ ကျွန်မတို့စစ်မှန်တဲ့သွေးစည်းညီညွတ်မှုရရှိဖို့ ဆိုတာဘာလိုလဲဆိုတော့ ကျွန်မတို့တိုင်း ရင်း သားလူမျိုးများအားလုံးဟာ မိမိတို့ရဲ့မျှော်မှန်း ချက်တွေ၊ ရည်မှန်းချက်တွေ၊ စိုးရိမ်ချက်တွေ၊ နာကြည်းချက်တွေ၊ မကျေနပ်မှုတွေကိုပွင့်ပွင့် လင်းလင်း အန္တရာယ်မရှိဘဲ တင်ပြပေးနိုင်တဲ့ စနစ်တစ်ခုရှိဖို့လိုပါတယ်။ ဒီစနစ်တစ်ခု ရှိမှသာလျှင် ကျွန်မတို့ကြားထဲမှာရှိနေတဲ့ နား လည်မှုလွဲမှားနေတာတွေ၊ မကျေနပ်တာတွေ ကွယ်ပျောက်သွားအောင်လုပ်နိုင်မှာဖြစ်ပါ တယ်''ဟု ၁၉၉၇ ခုနှစ်က ရန်ကုန်ရှိအမျိုးသားဒီမိုကရေစီအဖွဲ့ချုပ်ရုံးတွင် ကျင်းပသော ပြည်ထောင်စုနေ့အခမ်းအနား၌ မြန်မာ့ဒီမိုကရေစီခေါင်း ဆောင်အမျိုးသားဒီမိုကရေစီ အဖွဲ့ချုပ် ဥက္ကဋ္ဌ ဒေါ်အောင်ဆန်း စုကြည် က ပြောကြားခဲ့သည်။
ထိုကဲ့သို့ နှစ်ပေါင်းများစွာတောက်လောင် ခဲ့သောပြည်တွင်းစစ်မီးကြောင့် လူပေါင်းများ စွာသေကျေပျက်စီးခဲ့ရပြီး မြန်မာနိုင်ငံသည် လည်းဒေသတွင်းနိုင်ငံများအကြား ဆင်းရဲ၍ မဖွံ့ဖြိုးသောနိုင်ငံ အဖြစ်ရပ်တည် ခဲ့ရသည်။ ယင်းသို့ပြည်တွင်းစစ်မီးများတောက်လောင် လာခဲ့သည့်အချိန်ကာလ ၆၃ နှစ်တာကာလသို့ရောက်ရှိလာချိန်တွင် တိုင်းရင်းသားလက် နက်ကိုင်အဖွဲ့အစည်းများမှ နိုင်ငံရေးနည်းလမ်းများဖြင့်ပြည်ထောင်စုအရေးကို အဖြေ ရှာရန်ကြံစည်လာကြသကဲ့သို့ ၂၀၁၀ ခုနှစ် ရွေး ကောက်ပွဲအနိုင်ရဒီမိုကရေစီစနစ်ကျင့်သုံး သောအရပ်သားအစိုးရမှလည်း တိုင်းရင်း သားစည်းလုံးညီညွတ်ရေးနှင့်ပြည်တွင်းငြိမ်းချမ်းမှုရရှိစေရေးအတွက် စစ်ရေးအစား စား ပွဲဝိုင်းတွင်နိုင်ငံရေးနည်းလမ်းဖြင့်အေးချမ်းစွာ အဖြေရှာမည့်နည်းလမ်းအားပြောင်းလဲကျင့် သုံးဆောင်ရွက်ခဲ့သည်။
ယင်းသို့ဆောင်ရွက်ရာတွင် သမ္မတဦး သိန်းစိန်အစိုးရအနေဖြင့် ပြည်တွင်းငြိမ်းချမ်း ရေးရရှိစေရေးအတွက် တိုင်းရင်းသားလက်နက်ကိုင်အဖွဲ့အစည်းများအား နိုင်ငံရေးအ ရဆွေးနွေးအဖြေရှာရန်၊ ပြည်တွင်းငြိမ်းချမ်း ရေးကိုတည်ဆောက်ရန်ဖိတ်ခေါ်ခဲ့သည်။ အစိုးရ၏ဖိတ်ခေါ်မှုဖြင့်အစိုးရ၊ တပ်မတော်နှင့်တိုင်း ရင်းသားလက်နက်ကိုင်အဖွဲ့အ စည်းများအကြား အပစ်အခတ်ရပ်စဲရေးနှင့် ပြည်တွင်း ငြိမ်းချမ်းရေးအတွက်တွေ့ဆုံဆွေး နွေးမှုများပြုလုပ်ခဲ့ကြပြီး တိုင်းရင်းသားလက် နက်ကိုင်အဖွဲ့ပေါင်း ၂၀ ကျော်ရှိသည့်အနက် ၈ ဖွဲ့ဖြင့် ၂၀၁၅ ခုနှစ် နိုဝင်ဘာလ ၁၅ ရက် နေ့တွင် နိုင်ငံလုံးဆိုင် ရာအပစ်အခတ်ရပ်စဲရေး စာချုပ်အား နေပြည်တော်၌ချုပ်ဆိုနိုင်ခဲ့သည်။
ယင်းအပြင် လက်ရှိအစိုးရလက်ထက်၌ နိုင်ငံလုံးဆိုင်ရာအဆင့် အပစ်အခတ်ရပ်စဲ ရေးလက်မှတ်ရေးထိုးခဲ့သော တိုင်းရင်းသားလက်နက်ကိုင်အဖွဲ့ရှစ်ဖွဲ့အပါအဝင် လွှတ် တော်၊ အစိုးရနှင့် နိုင်ငံရေးပါ တီများပါဝင်သော ပြည်ထောင်စုငြိမ်းချမ်းရေးညီလာခံကြီး ကျင်း ပခဲ့ခြင်းနှင့်ပတ်သက်၍ ၂၀၁၅ ခုနှစ်ရွေး ကောက်ပွဲအနိုင်ရအမျိုးသားဒီမိုုကရေစီအဖွဲ့ ချုပ်ဥက္ကဋ္ဌ ဒေါ်အောင်ဆန်း စုကြည်က ၂၀၁၆ ခုနှစ် ဇန်နဝါရီလကပြုလုပ်ခဲ့သော ပြည်တွင်း ငြိမ်းချမ်းရေးညီလာခံသို့တက်ရောက်မိန့်ခွန်း ပြောကြားခဲ့စဉ်က အဖွဲ့ချုပ်အနေဖြင့် ပြည် ထောင်စုကြီးအတွင်း တိုင်းရင်းသားများအား လုံးရဲ့ တန်းတူ ရည်တူအခွင့်အရေးများကို လေး စားအကောင်အထည်ဖော်ရေး၊ ပြည်ထောင် စုသားအချင်းချင်း သဟဇာတဖြစ်ရေးမူတို့ကို ခိုင်ခိုင်မာမာစွဲကိုင်ခဲ့ပါကြောင်း၊ အပြန်အလှန် လေးစားမှု၊ ယုံကြည်မှုတို့ဖြင့် စားပွဲဝိုင်းဖြေ ရှင်းနည်းကိုကျင့်သုံးပြီး ပင်လုံစိတ်ဓာတ်ကို အ ခြေခံသော နိုင်ငံရေးတွေ့ဆုံဆွေးနွေးပွဲများ ပြုလုပ်ရန်မှာ အမျိုးသားဒီမိုကရေစီအဖွဲ့ချုပ် တည်ထောင်စဉ်ကတည်းက ချမှတ်ခဲ့သောမူ များဖြစ်ကြောင်း၊ တစ်နိုင်ငံလုံး အပစ်အခတ် ရပ်စဲရေးဆိုင်ရာစာချုပ်သည်ပြည်ထောင်စုကြီး ငြိမ်းချမ်းရေးအတွက် ပထမအစခြေလှမ်းသာ ဖြစ်ပြီး တိုင်းရင်းသားလက်နက်ကိုင်အဖွဲ့များ အားလုံးပါဝင်လက်မှတ်ရေးထိုးနိုင်ရန်မလွှဲမ သွေ ကြိုးပမ်းဆောင်ရွက်သွားရမှာဖြစ်ကြောင်း၊ ပြည်ထောင်စုဖွားတိုင်းရင်းသားများအချင်းချင်း ကြား (NCA) စာချုပ်ကို လက်မှတ်ရေးထိုး သော တိုင်းရင်းသားလက်နက်ကိုင်အဖွဲ့များ နှင့် လက်မှတ်ရေးထိုးခြင်းမပြုရသေးသော တိုင်းရင်းသားလက်နက်ကိုင်အဖွဲ့များ အချင်း ချင်း စိတ်ဝမ်းမကွဲပြားဖို့အရေးကြီးကြောင်း၊ တိုင်းရင်းသားလက်နက်ကိုင်အဖွဲ့များကြား မှာ နားလည်မှုလွဲမှားခြင်းမဖြစ်စေဖိုု့လည်း ဂရုစိုက်ရမည်ဖြစ်ကြောင်း၊ မိမိတို့နိုင်ငံတွင် တစ်မျိုးသားလုံး ပြန်လည် သင့်မြတ်ဖို့အထူး လိုအပ်လျက်ရှိပြီး အမျိုးသားပြန်လည်သင့်မြတ် ရေးဆောင်ရွက်ရာ၌ ငြိမ်းချမ်းရေးလုပ်ငန်းစဉ်များမှာ လျစ်လျူရှုထားလို့မရနိုင်ကြောင်း၊ အမျိုးသားပြန် လည်သင့်မြတ်ရေးမရရှိဘဲနဲ့ တည်တံ့ခိုင်မြဲမယ့်ငြိမ်းချမ်းရေးကို ဘယ်လိုမှ မတည်ဆောက်နိုင်ကြောင်းပြောသည်။
တိုင်းရင်းသားစည်းလုံးညီညွတ်ရေးနှင့် အမျိုးသားပြန်လည်သင့်မြတ်ရေးအတွက် ရွေးကောက်ပွဲအနိုင်ရပါတီ၏ ကနဦးခြေလှမ်း
၂၀၁၅ ခုနှစ်ရွေးကောက်ပွဲအနိုင်ရအ မျိုးသားဒီမိုကရေစီအဖွဲ့ချုပ်ပါတီအနေဖြင့် ရွေးကောက်ပွဲဝင်ရောက်ယှဉ်ပြိုင်စဉ်က ရွေး ကောက်ပွဲဝင်ကြေညာစာတမ်းဖြစ်သော ပြောင်း လဲချိန်တန်ပြီဟူသော ကြေညာစာတမ်း၌ တိုင်း ရင်းသားများ၏အရေးနှင့် ပြည်တွင်းငြိမ်းချမ်း ရေးတို့နှင့်ပတ်သက်၍ (၁) တိုင်းရင်းသားအား လုံး လက်တွဲမဖြုတ်စတမ်း သွေးစည်းညီညွတ် မှုဖြင့် ပြည်ထောင်စုုကြီး တစ်ခုုလုုံး ငြိမ်းချမ်း သာယာရေး၊ ဖွံ့ဖြိုးတိုုးတက်ရေးနှင့် တည်တံ့ ခိုင်မြဲရေးအတွက် ဦးတည်ဆောင်ရွက်မည်။(၂) ပြည်တွင်းလက်နက်ကိုုင်ပဋိပက္ခများ၏ အရင်းအမြစ်များကိုဖယ်ရှားရန် အာဃာတ ကင်းစင်ပြီး ပင်လုံစိတ်ဓာတ်ကိုုအခြေခံသော နိုင်ငံရေးတွေ့ဆုုံဆွေးနွေးပွဲများမှတစ်ဆင့် ပြည် သူ့ဘဝလုံခြုံအေးချမ်းစေမည်။ (၃) လွတ်လပ် ခြင်း၊ တူညီသောအခွင့်အရေးရရှိခြင်းနှင့် ကိုုယ့် ကြမ္မာ ကိုယ်ဖန်တီးခွင့်ရှိခြင်းတို့နှင့် ပြည့်စုုံ သော စစ်မှန်သည့်ဖက်ဒရယ်ဒီမိုုကရေစီပြည် ထောင်စုတည်ဆောက်ရေးကို ဦးတည်ဆောင် ရွက်မည်။ (၄) ပြည်ထောင်စုုဝင် ပြည်နယ်နှင့်တိုင်းဒေသကြီးအားလုုံး ဟန်ချက်ညီညီဖွံ့ ဖြိုးတိုုးတက်စေရန် ပွင့်လင်းမြင်သာသောစီ မံချက်များချမှတ်ဆောင်ရွက်မည်။ (၅) သဘာ ဝအရင်းအမြစ်များ ထုတ်ယူရာမှ ရရှိလာသည့် အကျိုးအမြတ်များကို ဖက်ဒရယ်ပြည်ထောင် စုမူနှင့်အညီ ဒေသအလိုက်မျှတစွာခွဲဝေခံစား ခွင့်ရရှိစေရမည်။ (၆) တိုင်းရင်းသားများသည် အချင်းချင်းအကြား ဖြစ်ပေါ်သောပြဿနာ များကို အပြန်အလှန်လေးစားမှုဖြင့် စားပွဲ ဝိုင်းဖြေရှင်းနည်းဖြင့် ဖြေရှင်းမည်ဟူ၍လည်း ကောင်း၊ တိုင်းရင်းသားပြည်သူတစ်ရပ်လုံး အေးချမ်းလုံခြုံစွာလက်တွဲနေထိုင်ရေးကို အာမခံချက်ပေးနိုင်မည့် ဖွဲ့စည်းပုံအခြေခံ ဥပဒေတစ်ရပ်ပေါ်ထွန်းရေးအတွက် လက်ရှိအ ခြေခံဥပဒေကိုအောက်ပါမူများအတိုင်း ပြင် ဆင်သွားမည်။ (၁) အခြေခံလူ့အခွင့်အရေး၊ ဒီမိုုကရေစီစံနှုန်းများနှင့်ညီညွတ်ရမည်။ (၂) ရှေ့နောက်အဓိပ္ပါယ်ကွဲလွဲမှုမရှိစေရ။ (၃) ပြည် တွင်းငြိမ်းချမ်းရေးအတွက် တိုင်းရင်းသားများ ၏အခွင့်အရေးများကို အာမခံရေးနှင့် ဖက် ဒရယ်ဒီမိုကရေစီပြည်ထောင်စုထူထောင် မည်။ (၄) စစ်မှန်သောပါတီစုံဒီမိုကရေစီစနစ်ဖော်ဆောင်မည်။ (၅) အပြန်အလှန်ထိန်း ကျောင်းနိုင်သည့်ဥပဒေပြုရေး၊ အုပ်ချုပ်ရေး နှင့်တရားစီရင်ရေးစသည့် မဏ္ဍိုင်ကြီးသုံး ရပ်အား တစ်ဖက်စောင်းနင်းမဖြစ်စေရ။ (၆) နိုင်ငံသားများ ၏ တန်းတူညီမျှမှုအခွင့်အရေး ကိုု ကာကွယ်စောင့်ရှောက်မည်ဟူ၍လည်းကောင်း ဖော်ပြခဲ့သည်။ ကတိပြုခဲ့သည်။
ယင်းသို့ ရွေးကောက်ပွဲကြေညာစာတမ်း ၌ ဖော်ပြထားသည့်အတိုင်း ဒုတိယအကြိမ်မြောက်လွှတ်တော်အစည်းအဝေးတွင် တိုင်း ရင်းသားအားလုံးတန်းတူအခွင့်အရေးရရှိ စေရေး၊ တိုင်းရင်းသား စည်းလုံးညီညွတ်မှု ခိုင်မာလာစေရေးနှင့် အမျိုးသားပြန်လည်သင့် မြတ်ရေးတို့အတွက် တိုင်းရင်းသားခေါင်းဆောင် များအား အမျိုးသားလွှတ်တော်၊ ပြည်သူ့လွှတ် တော်ဥက္ကဋ္ဌနှင့် ဒုဥက္ကဋ္ဌများအဖြစ်လည်းကောင်း၊ လွှတ်တော်နာယကများအဖြစ်လည်းကောင်း အသီးသီးတင်မြှောက်ခဲ့ခြင်းမှာ လာမည့်အစိုး ရသစ်နှင့်လွှတ်တော်အသစ် လက်ထက် များ တွင် တိုင်းရင်းသားစည်းလုံးညီညွတ်မှုအား ဖြင့် ပြည်ထောင်စုအားပြန်လည်တည်ဆောက် ရန်ကြိုးပမ်းခြင်းတစ်ရပ်ဖြစ်ကြောင်းနိုင်ငံရေး လေ့လာသူများကဆိုကြသည်။
ထို့အပြင် လက်ရှိလွှတ်တော်နှစ်ရပ်အ တွင်း ပါဝင်သောလွှတ်တော်ကိုယ်စားလှယ် များမှာလည်း တောင်တန်းဒေသနှင့်မြေပြန့် မကျန် တိုင်းရင်းသားအားလုံးစည်းလုံးညီညွတ် စွာပါဝင်လျက် ရှိကြသည် မှာလည်း အတိတ် ကာလက တိုင်းရင်းသားအားလုံး၏စည်းလုံး ညီညွတ်မှုပြိုကွဲခဲ့ခြင်းကြောင့် အဘက်ဘက်မှ နိမ့်ကျခဲ့သော ပြည်ထောင်စုမြန်မာနိုင်ငံအား ခေတ်မီဖွံ့ဖြိုးတိုး တက် သောဖက် ဒရယ်ဒီမိုက ရေစီနိုင်ငံအဖြစ် ပြန်လည်ထူထောင်ရေးအ တွက် ပြယုဂ်တစ်ခုပင်ဖြစ်ကြောင်း လွှတ်တော် ကိုယ်စားလှယ်များကဆိုကြသည်။
ယင်းအပြင် လက်ရှိအစိုးရလက်ထက်၌ အစိုးရနှင့်အပစ်အခတ်ရပ်စဲရေးသဘောတူ စာချုပ်တွင် လက်မှတ်ရေးထိုးထားသော တိုင်း ရင်းသားလက်နက်ကိုင်အဖွဲ့များနှင့်လက်မှတ် ရေးထိုးခြင်း မပြုရသေးသော တိုင်းရင်းသား လက်နက်ကိုင်အဖွဲ့များအနေဖြင့်လည်း လာ မည့်အမျိုးသားဒီမိုကရေစီအဖွဲ့ချုပ် အစိုးရသစ် လက်ထက်တွင် အစိုးရသစ်နှင့်အတူ ပြည် တွင်းငြိမ်းချမ်းရေးနှင့် အပစ်အခတ် ရပ်စဲရေး လုပ်ငန်းစဉ်များအား ဆက်လက်ဆောင်ရွက် သွားမည်ဟု တိုင်းရင်းသားလက်နက်ကိုင်အ ဖွဲ့အစည်းများက ၎င်းတို့၏သဘောထားများ အားထုတ်ပြန်ထားသည့်အတွက် လာမည့်အ  စိုးရသစ်ကာလတွင် မြန်မာတစ်နိုင်ငံလုံးရှိ ပြည် ထောင်စုဖွားတိုင်းရင်းသားများမျှော်လင့်နေ ကြသည့် တန်းတူအခွင့်အရေးရရှိရေး၊ ကိုယ် ပိုင်အုပ်ချုပ်ခွင့်ရရှိရေး၊ ကိုယ်ပိုင်ပြဋ္ဌာန်း ခွင့် ရရှိရေး စသောမျှော်လင့်ချက်များမှာ တတိယ ပင်လုံကဲ့သို့ တိုင်းရင်းသားအလုံးစုံပါဝင်သော ညီလာခံမှတစ်ဆင့် အကောင်အထည်ပေါ်လာ နိုင်မည်ဖြစ်သည်ဟု ယူဆဖွယ်ရာရှိကြောင်း အမျိုးသား ဒီမိုကရေစီအဖွဲ့ချုပ်မှ လွှတ်တော် ကိုယ်စားလှယ်တစ်ဦးကသုံးသပ်ပြောကြားသည်။
အချုပ်အားဖြင့်ဆိုရသော်
''ပင်လုံရိပ်မြုံ၊ တိုင်းသားစုံညီ
ကြွအုံနိုးကြား၊ ရှမ်း ကယားတို့
သွေးသားနောင်ရင်း၊ ကချင် ချင်းပါ၊
မယွင်းအမှန်၊အဓိဋ္ဌာန်ဖြင့်၊
မြန်မာ ကရင်လက်တွဲယှဉ်လျက်
ကျောရင်မခွဲ ညီညွတ်တွဲပြီး၊
စိတ်စွဲမှတ်ယူ မော်ကွန်းထူခဲ့၊
ပြည်သူပြည်သား တို့မြေဘိုးဘွား
မိသားစုစိတ် တဖိတ်ဖိတ်နှင့်၊
မျိုသိပ်မနိုင် လွတ်ပန်းတိုင်ကို
အပိုင်ရရေး စုဆွေးနွေးသည်
သွေးစည်းခဲ့သောနေ့တကား'' ဟု မောင်လှမြင့်(ရန်ကုန်ဆေးတိုက်)ရေးသား စပ်ဆိုခဲ့သည့်ကဗျာအတိုင်း ဖေဖော်ဝါရီလ ၁၂ ရက်နေ့သည် မြန်မာတစ်နိုင်ငံလုံးရှိ ပြည် ထောင်စုဖွား တိုင်းရင်းသား အားလုံး၏သွေး စည်းညီညွတ်မှုအားရယူကာ တိုင်းရင်းသား ခေါင်းဆောင်အပေါင်းမှ တောင်တန်းမြေ ပြန့်မခွဲခြားဘဲ ပေါင်းစည်းညီညွတ်ကြောင်း ပင်လုံစာချုပ်တွင် လက်မှတ်ရေးထိုး၍ မြန်မာ့ လွတ်လပ်ရေးအတွက် တောင်းဆိုခဲ့သောနေ့ ဖြစ်ခြင်းကြောင့် ပြည်ထောင်စုနေ့ဟူ၍ အ မည်တွင်လာခဲ့ခြင်းဖြစ်သည်။ ထိုမှတစ်ဆင့် တိုင်းရင်းသားစည်းလုံးညီညွတ်မှုစွမ်းအား ဖြင့် လွတ်လပ်ရေးကို ရယူနိုင်ခဲ့ခြင်းဖြစ် သည်။ ထိုသို့တိုင်းရင်းသားအပေါင်းတို့ သက်စွန့် ကြိုးပမ်းရယူခဲ့ရသော မြန်မာ့လွတ်လပ်ရေး သည်လည်း အချိန်အခါမရွေးပြန်လည်ဆုံးရှုံး နိုင်သည့်အတွက် တိုင်းရင်းသား စည်းလုံး ညီညွတ်ရေးနှင့် အမျိုးသားပြန်လည်သင့်မြတ် ရေးမှာ အထူးလိုအပ်လျက်ရှိနေသည်။ တိုင်း ရင်းသားစည်းလုံးညီညွတ်ရေးနှင့် အမျိုးသား ပြန်လည်သင့်မြတ်ရေးရရှိရေးအတွက် စစ် ရေးနည်း လမ်းဖြင့်အဖြေရှာမည့်အစား နိုင်ငံ ရေးနည်းလမ်းများဖြင့် စားပွဲဝိုင်းတွင်အဖြေ ရှာ၍ ပြည်တွင်းငြိမ်းချမ်းရေးကိုရယူနိုင်ရန် နှီးနှောတိုင်ပင်ဆွေးနွေးနေလျက်ရှိရာ မကြာ မီသောကာ လတွင် တိုင်းရင်းသားအားလုံး မျှော်လင့်တောင့်တနေခဲ့သော ငြိမ်းချမ်းရေး အောင်ပွဲကို ရရှိလိမ့်မည်ဟုယုံကြည်ပါ ကြောင်း ရေးသားလိုက်ရပါသည်။      ။
ကျမ်းကိုး----
ဦးဖေခင် (ကိုယ်တွေ့ပင်လုံ)
ရန်ကုန်သတင်းစာ (၁၉၆၅ခုနှစ်)
Read 677 times
Published in ရှု့ထောင့်
Tagged under
ပြည်ထောင်စုဖွားတိုင်းရင်းသားများ
တိုင်းရင်းသားစည်းလုံးညီညွတ်ရေး
အမျိုးသားပြန်လည်သင့်မြတ်ရေး
်မိုင်းပွန်စော်ဘွားကြီးစဝ်စံထွန်
မဟာဒေဝီ အသုဘအခမ်းအ နား
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook